ኣብ ዝብሉ ዛዕባታት ንኹሉ ዘሳተፈ ሃገራዊ ዘተ ክካየድ ነይርዎ" ይብል። መንግስቲ ፌደራል ግን ነዚ ክገብር ድልው ከም ዘይነበረ'ዩ ጃዋር ዝዛረብ። "መንግስቲ ፌደራል ንዘተ ድልው ኣይነበረን። እዚ ድማ ኣብቲ ብኻልእ ፓርቲ ዝመሓደር ክልል ትግራይ ካልእ መርገጺ ክፍጠር ምኽንያት ኮይኑ። ክፍለጥ ዘለዎ ግን መንግስታት ክልላት ኮኑ መንግስቲ ፌደራል ኣብ ምርጫ ስልጣን ከም ዘለዎም’ዩ" ዝብል ጃዋር ዝኾነ ናይ ክልል መንግስቲ ኣብ ክልሉ መረጻ መዓስን ብኸመይን ክካየድ ከም ዘለዎ ክውስን ከም ዝኽእል የረድእ። ንሱ ከም ዝበሎ እቲ ክልል መዓስን ብኸመይን ምርጫ ከካይድ ከም ዘለዎ ኣብ ውሳነ ምስ በጽሐ፡ ሃገራዊ ቦርድ መረጻ ድማ የፈጽመሉ። ፖለቲከኛ ጃዋር መሓመድ፡ መንግስቲ ፌደራል መረጻ ኣየፈጽምን ምባሉ ከምኡ’ውን ትግራይ ናይ ባዓለይ መረጻ ባዓለይ ከፈጽም እየ ምባላ፡ ክልቲኦም ሕጋዊ መሰረት ከም ዘይብሎም እዩ ዝገልጽ። "መንግስቲ ፌደራል ነቲ ምርጫ ከፈጽም ድልው እንተዘይኮይኑ፡ ህዝቢ ትግራይ ባዓሉ ብዝመረጾ መንግስቲ ክመሓደር መሰሉ’ዩ። ስለዝኾነ ልክዕ ከምቲ መንግስቲ ፌደራል ሕጋውነት ብዘይብሉ መገዲ እዋን መረጻ ከምዘናውሖ ባይቶ እቲ ክልል’ውን ካልእ መፍትሒ ብምድላይ፡ ንሕጊ ጥሒሱ ክልላዊ ምርጫ ከፈጽም ይኽእል’ዩ" ክብል ገሊጹ። ፖለቲከኛ ኣቶ ልደቱ ኣያሌው ብወገኑ፡ መንግስቲ ክልል ትግራይ ሕትኡ ናብ ቦርድ ምርጫ ዘይኮነስ ናብ ፌደራል መንግስቲ ከቕርብ ከም ዝነበሮ ይገልጽ። ምንዋሕ እዋን መረፃ ኣብ ኢትዮጵያ ሕጋዊ ዶስ ኣይፋሉን?
